Den Vest-Sjællandske Avis, 1841-01-07
Slagelse den 6te Januar. Valghandlingen for det 7de Valgdistrict af de mindre Landeiendomsbesiddere i Sjællands med flere Stifter er idag tilendebragt paa Slagelse Raadhuus. – Af 802 Valgberettigede mødte 654, som afgave 1218 Stemmer. Udeblevne af de Valgberettigede vare 148. - Justitsraad, Jnspecteur ved Sorø Akademies Godser og Ridder af Danebroge, Povelsen i Sorø blev valgt til Districtets Stænderdeputerede med 323 St., og Justitsraad, Godsinspecteur Richter paa Liselund, til Suppleant med 255 Stemmer. Af de øvrige Valgbare erholdt Følgende ikke under 20 Stemmer: Arvefæster Engberg i Gyrstinge 170, Møller Thomsen i Jernberg 65, Møller Schøler i Steenmagle 6, Gaardeler Didenroth af Juelsborggaarden 57, Sognefoged Anders Madsen af Seerdrup 50, Proprietair Meldahl af Løvegaard 42, Møller, Møller af Huldbye Mølle 40, Proprietair Mourier paa Jdasgaard 35, Møller Henneche i Vemmeløv 29, Bankdirecteur, Professor Bang i Kjøbenhavn 21, Kammerraad Nyegaard paa Frederikskilde 20. Valgbetragtninger. Det er vist at ansee som en stor Lykke, at Hr. Orla Lehmann blev valgt til Deputeret for fire Fyenske Kjøbstæder. Var han nemlig ikke kommen i den næste Stænderforsamling, saa havde Oppositionen endnu bestandigt kunnet opretholde sit Haab ved Tanken om, at havde blot han været der med, saa havde det vist gaaet bedre. Nu derimod have de Liberale faaet deres Villie frem; thi at en saa ubetydelig Person som Hr. Balthazar Christensen kun blev Suppleant, det gjør hverken til eller fra Men Orla Lehmann, det er Sagen. Nu kan han da tale og overtale saa vidt og bredt, som han lyster, og nu kunne alle dygtige og grundige Stænderdeputerede med egne Øren høre, at han - kun taler. Hr. Lehmann har nemlig hidtil kun været et Scho af Tidsalderens alleralmindeligste Paastande, og ligesom Scho kun gjentager de sidste Stavelser af hvad der hver Gang udsiges, saaledes har hans hele Tale hidtil egentlig kun været de sidste eller yderste Ender af den hele fulde Frihedstale, ligesom blot den vævre, logrende Hale paa det vældige Frihedsdyr selv. Men disse uselvstændige Frihedens Scho=Stavelser ville snart tabe al Klang i Stændersalen; og hvor gjerne man ogsaa næste Gang der vil ønske at høre en ret larmende Musik spille op til Slag, saa er det dog ikke Lirendreierens evige Einerlei, der vil være istand til at frembringe denne. Godt og vel altsaa, at Hr. Lehmann kommer med i Rækkerne, ikke for at falde blandt de Forreste, en Talemaade, han og hans Venner engang saa hyppig førte i Munden, men for at lære, ligesom Ussing, David, Bang o. fl., at blive til en Fædrelandets varme Ven fra en Frihedens opglødede Tilbeder. Om forresten Hr. Lehmann er saa rig og grundig en Mand, at han kan luttres i Stændersalens Skjærsild, eller og Vingerne der for stedse svies af ham, - det tør jeg ikke tiltage mig at dømme om. Jeg anseer det for tvivlsomt. Men, i al Fald, maa enhver Fædrelandsven ønske sig til Lykke med, at en saa pirrende, aldrig hvilende Natur er bleven et Element i den Roeskildske Forsamling. Ja det er muligt, maaskee sandsynligt, at denne Agitator er mere end et blot funklende Phænomen; men saa er det paa den høie Tid, at han alvorlig kommer i Skole, ifald der skal blive Noget af ham, ifald han skal blive til en Statsborger fra en Journalborger, til en Dansk Mand fra en Avis=Mand.